<classify> OFISI ya Taifa ya Ukaguzi imeishauri serikali kufi kiria kuweka utaratibu, utakaohakikisha miradi ya maendeleo katika Mamlaka za Serikali za Mitaa, inatengewa rasilimali fedha za kutosha na fedha hizo zinatumika kwa wakati.Akichambua Ripoti ya Ukaguzi wa Hesabu za Mamlaka za Serikali za Mitaa kupitia Toleo Maalumu la Wananchi la Ripoti za Mdhibiti na Mkaguzi Mkuu wa Hesabu za Serikali CAG kwa mwaka wa fedha 20172018, Mkaguzi Henry Naiman alisema ukaguzi umebainisha utekelezaji hafifu wa miradi ya maendeleo.Naiman alisema CAG amebaini miradi 27 yenye thamani ya Sh bilioni 5.24 ilikamilika katika mamlaka za Serikali za Mitaa 16, lakini haitumiki, huku Halmashauri ya Wilaya Mtwara iliongoza kwa kuwa na miradi ya Sh billioni 1.96. Alisema pia imebainika Sh bilioni 5.02 zilitumika kwenye shughuli zisizokusudiwa katika Mamlaka za Serikali za Mitaa 40.Pia miradi ya maendeleo yenye thamani ya shilingi bilioni 41.95 haikutekelezwa na Mamlaka za Serikali za Mitaa 30 kwa ilivyokuwa imepangwa kutokana na kutopokea fedha kutoka Serikali Kuu au makusanyo hafifu ya mapato ndani, alisema.Aliongeza, pia kazi za miradi ya maendeleo zenye thamani ya Sh bilioni 8.27 hazikutekelezwa licha ya kuwepo na fedha katika Mamlaka za Serikali za Mitaa 18.Alisema ripoti hiyo ya ukaguzi, pia imebaini usimamizi hafifu wa miradi, umesababisha kutokamilika kwa miradi ya maendeleo na kutelekeza miradi ya muda mrefu, miradi hiyo yenye thamani ya Sh bilioni 52.43 katika Mamlaka za Serikali za Mitaa 47.Kutokana na upungufu huo wakati wa ukaguzi huo, CAG ameshauri mamlaka za Serikali za Mitaa kuhakikisha miradi ambayo haijakamilika na iliyotelekezwa inakamilishwa, miradi yote ilikamilika inatumika, alisema.Aidha, Naiman alisema ukaguzi huo pia umebaini Mamlaka za Serikali za Mitaa 62 ambazo ni sawa na asilimia 33.5 ya halmashauri zote 185 hazikupeleka asilimia 20 ya ruzuku zilizopokelewa kutoka Serikali Kuu yenye Sh bilioni 3.32 kwenye ngazi za chini vijiji, mitaa, kata ikiwa ni fidia ya vyanzo vya ndani vya mapato vilivyofutwa.  <topic>: KITAIFA 